Harry Potter and the Goblet of Fire (हिन्दी डब्ड : हैरी पॉटर और आग का प्याला) नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई। हैरी पॉटर का किरदार पिछली फ़िल्म की तरह डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे माइक न्यूवॅल और निर्माता डेविड हेमन। सारी शृंखला के डिस्ट्रिब्यूटर हैं वार्नर ब्रदर्स। भारत में इस फिल्म को रीलीज़ किया था सा. रे. गा. मा. ने। भारत में इस फिल्म का प्रीमियर बडी धूम-धाम से किया गया था।